Mohammad Hossein Behjat-Tabrizi

Mohammad Hossein Behjat-Tabrizi (aserbajdsjansk: Məhəmmədhüseyn Behcət Təbrizi eller Şəhriyar, persisk: سید محمدحسین بهجت تبریزی - født 1906 i Tabriz, død 18. september 1988 i Teheran i Iran), kjent som Shahriar, var en iransk-aserbajdsjansk poet som skrev på aserbajdsjansk-tyrkisk og persisk.

I 1921 flyttet Shahriar fra Tabriz til Teheran, hvor han påbegynte studier ved Dar ol-Funum. Han dro til Nishapur etter å ha blitt tvunget på flukt av sjahregimet, og før han fikk sin doctor medicinae avsluttet han studiene og dro han til Khorasan. I 1935 dro han tilbake til Teheran og begynte å arbeide i Keshavarzibanken.

Shahriar ga ut sin første diktbok i 1929. I 1954 ga han ut verket «Heydar Babaya salam», som har blitt oversatt til over 30 språk.Zaur Gasimov. Historical Dictionary of Azerbaijan. Rowman & Littlefield 2008. Kronologi, side 34. Tasnim News Agency 26. juli 2017. Shahriar: A Notable Iranian Poet of Azerbaijani Ethnicity. Besøkt 28. juni 2020.  Av andre bøker har han gitt ut «Hazyan-e Del», «Mumiyai» og «Takht-e Jamshid».

Mohammad Hossein Behjat-Tabrizi døde av en lungesykdom på Mehr-sykehuset i Teheran, og ble gravlagt i «Poetenes gravkammer» i Tabriz.International Research Journal of Applied and Basic Sciences, Shahryar Position in Persian contemporary poetry , av Nasrin Jafari. Besøkt 25. november 2014.  Hans dødsdag, 18. september, markeres som «Irans nasjonaldag for persisk litteratur og poesi».Press TV 19. september 2011, Irans honors contemporary poet, Shahriar. Besøkt 25. november 2014. 

 Referanser 

Kategori:Lyrikere
Kategori:Iranske forfattere
Kategori:Personer fra Tabriz